|  |
| --- |
| **Albatros L 73** |
|  |
| D-961 "Brandenburg" Štetino aerodrome, 1927 m. |
|  |
| Tipas | Keleivinis lėktuvas |
| Gamintojas | Albatros-Flugzeugwerke GmbH |
| Kūrėjas | Gustav Lachmann |
| Gamybos metai | 1926, 1930 m. |
| Pirmas skrydis | 1926 m. |
| Pradėtas naudoti | 1927 m. |
| Baigtas naudoti | 1933 m. |
| Pagrindiniai naudotojai | Deutsche Luft Hansa Vokietija, Bulgarijos KOP Bulgarija |
| Pagaminta vnt. | 4 |
| Variantai | Albatros L 73a  Albatros L 73b  Albatros L 73c |

**Albatros L 73** – **Albatros L 73** – XX a. trečiojo dešimtmečio pabaigoje Vokietijos įmonėje „Albatros Flugzeugwerke GmbH" sukurtas nedidelis avialaineris – keleivinis dvimotoris biplanas. Visus keturis pagamintus tokio tipo orlaivius įsigijo ir naudojo aviakompanija „Deutsche Luft Hansa", vėliau du buvo parduoti Bulgarijos karalystės kariuomenei.

Konstrukcija
------------

Albatros L 73, žurnalas „L’Air", 1927 m. vasario 15 d.
Lėktuvas buvo metalinės konstrukcijos, drobe ir skarda dengtu su supaprastintu, laivą primenančiu fiuzeliažu. Du vienaieliai vandeniu aušinami varikliai, sukę medinius fiksuoto žingsnio propelerius, buvo montuojami tarp sparnų pakabintose gondolose.

Lėktuvas buvo pritaikytas naktiniams skrydžiams, atviroje pilotų kabinoje buvo įrengtas suporuotas valdymas. Keleivių salone buvo įrengtos 8 vietos, jas buvo galima transformuoti į keturias miegamas vietas. Fiksuotą orlaivio važiuoklę sudarė du plačiai išdėstyti pagrindiniai ratai ir uodegos šliaužiklis.

Eksploatacija
-------------

Albatros L 73 salonas. 1927 m. NACA Aircraft Circular No.16
1926 m. ką tik įsikūrusi aviakompanija „Deutsche Luft Hansa" (DLH) užsakė du L.73a, kurie buvo pristatyti iki 1927 m. Orlaiviai buvo įregistruoti numeriais D-960 ir D-961 bei atitinkamai gavo pavadinimus „*Preusen*" ir „*Brandenburg*".

Netrukus jie buvo modernizuoti: originaliūs BMW IV varikliai buvo pakeisti galingesniais 228 kW galios Junkers L-5 su metaliniais propeleriais. Modifikuotos mašinos buvo žymimos L.73b. 1928 m. abu lėktuvai buvo dar kartą modernizuoti sumontavus 265 kW galios BMW Va variklius ir pradėti žymeti indeksu L.73c. 1930 m. DLH užsakė dar du L 73c (gamykliniai Nr. 10118 ir 10119).

Kai kuriuose šaltiniuose teigiama, kad 1928 m. spalį „Albatros" Berlyno avicijos parodoje pristatė 309 kW galios radialiniais varikliais „Gnome Rhône Jupiter VI" varomą versiją „L.73d" su modifikuotais uodegos paviršiais, tačiau duomenų apie jų užsakymus nėra.

„Deutsche Luft Hansa" savo mašinas daugiausiai naudojo naktiniams maršrutams iš Berlyno per Liubeką ir Kopenhagą į Malmę bei per Gleivicą ir Brno į Vieną.

Vienas iš jų (D-961, „Brandenburg") 1928 m. gegužės 28 d. sudužo netoli Babenkiulio (vok. *Babekuhl*) miestelio (Prignico apskiritis, Brandenburgas).

Albatros L 73.1927 m. NACA Aircraft Circular No.16
Paskutinis L.73 (Nr. D 960) buvo nurašytas 1933 m.

Variantai
---------

**L 73a**
varomas dviem 260 kW (348 AG) galios varikliais Junkers L5
**L 73b**
modernizuotas variantas, varomas dviem 260 kW (348 AG) galios varikliais BMW IV
**L 73c**
pakartotinai modernizuotas variantas, varomas dviem 240 kW (320 AG) galios varikliaisBMW V

Operatoriai
-----------

 Albatros L 73 3 brėžinys. 1927 m. NACA Aircraft Circular No.16
 Bulgarijos vėliava Bulgarija
* Bulgarijos karinės oro pajėgos

 Vokietijos vėliava Vokietija
* Deutsche Luft Hansa

Techniniai duomenys
-------------------

|  | Albatros L73a | Albatros L73b | Albatros L73c |
| --- | --- | --- | --- |
| Įgula | Du, pilotas ir skrydžio inžinierius |
| Keliamoji galia | 8 keleiviai |
| Ilgis | 14,6 m |
| Sparno | mojis | 19,7 m |
| plotas | 92 m2 |
| Aukštis | 4,7 m |
| Svoris | tuščio | 2910 kg | 2914 kg |  |
| kilimo | 4600 kg | 4 610 kg |  |
| Jėgainė | Du šešių cilindrų vandeniu aušinami vienaieliai vidaus degimo varikliai |
| Junkers L5 | BMW IV | BMW Va |
| 2 x 310 kW (420 AG) | 2 x 260 kW (348 AG) | 2 x 240 kW (320 AG) |
| *Skrydžio duomenys* |
| Greitis | maksimalus |  | 180 km/h |  |
| kreiserinis | 145 km/h | 158 km/h |  |
| smukos |  |  |  |
| kilimo |  | 4,2 m/s |  |
| Skrdžio | nuotolis | 600 km | 540 km/h |  |
| lubos | 3000 m |  |  |
| Kilimo laikas | į 1000 m. |  | 14 min. |  |

Išnašos
-------

1. 1 2  *Jane's all the World's Aircraft 1928*. Sampson Low, Marston & company, ltd.
2. ↑  L 73, Airwar.ru, Уголок неба.
3. ↑  DONALD, David. Encyklopedie letadel světa. Praha: Ottovo nakladatelství, s.r.o. 1999. 930 s. ISBN 80-7181-230-7. Kapitola Albatros L.73, s. 45.
4. ↑  „The Albatros L.73: A German Biplane with Two 240 h.p. B.M.W. IV Engines". *Flight*. **XVIII** (924): 562–564. 9 September 1926.
5. ↑  AYLOR, Michael J. H. *Jane’s Encyclopedia of Aviation*. Londýn: Studio Editions, 1989. S. 55–56.
6. ↑  Stroud, John (1966). European Transport Aircraft since 1910. London: Putnam. p.225